b'\n_START_ARTICLE_\nTit Flavi Climent (c\xc3\xb2nsol)\n_START_SECTION_\nTradici\xc3\xb3 jueva\n_START_PARAGRAPH_\nSegons el Talmud, Domicil\xc2\xb7la i Flavi Climent es consideren conversos al judaisme i estigueren en contacte amb el rab\xc3\xad Akiba ben Joseph. En tot cas, es van interessar per aquesta religi\xc3\xb3 i, alhora, per la cristiana._NEWLINE_Quan Domici\xc3\xa0 decret\xc3\xa0 que en trenta dies el Senat hauria de confirmar el seu edicte per massacrar tots els jueus i cristians de l\'Imperi, Domicil\xc2\xb7la va conv\xc3\xa8ncer el seu marit perqu\xc3\xa8 don\xc3\xa9s suport als jueus. Quan quedaven cinc dies per a la votaci\xc3\xb3 de l\'edicte al Senat, el convenc\xc3\xa9 perqu\xc3\xa8 se su\xc3\xafcid\xc3\xa9s, posposant aix\xc3\xad la votaci\xc3\xb3. i esperant que mentrestant es pogu\xc3\xa9s resoldre la situaci\xc3\xb3. Domici\xc3\xa0, per\xc3\xb2, va fer matar Climent l\'endem\xc3\xa0. La decisi\xc3\xb3 qued\xc3\xa0, igualment posposada, i poc despr\xc3\xa9s, Esteve va assassinar Domici\xc3\xa0.\n_START_SECTION_\nTradici\xc3\xb3 cristiana\n_START_PARAGRAPH_\nSegons la tradici\xc3\xb3 cristiana, Domicil\xc2\xb7la va ser convertida al cristianisme per Nereu i Aquil\xc2\xb7leu i condemnada llavors a la deportaci\xc3\xb3._NEWLINE_Probablement, aquest Climent \xc3\xa9s a qui es va dedicar l\'esgl\xc3\xa9sia de Sant Climent de Roma, al tur\xc3\xb3 Celi, constru\xc3\xafda al segle V, sobre el titulus Clementi, potser la casa on va viure el matrimoni. El 1724 el cardenal Annibale Albani va trobar a l\'esgl\xc3\xa9sia una inscripci\xc3\xb3 en honor de "Flavi Climent m\xc3\xa0rtir"._NEWLINE_La tradici\xc3\xb3 cristiana antiga, reflectida en el Pseudoepigaphra Clementina, antiga narraci\xc3\xb3 llatina, identifica Flavi Climent amb el papa Climent I, sense m\xc3\xa9s fonament que la coincid\xc3\xa8ncia de nom.\n_START_SECTION_\nVeneraci\xc3\xb3\n_START_PARAGRAPH_\nEl seu culte no s\'esmenta en l\'antiguitat. El martirologi rom\xc3\xa0 recorda la translaci\xc3\xb3 de les rel\xc3\xadquies trobades en 1725 el 22 de juny.'